5. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 325227/5966 της 3 Ιουν./9 Ιουλ.  1971 (ΦΕΚ Β΄533) Περί ανασυστάσεων και επεκτάσεων των αμπελοφυτειών εν Σάμω. Έχοντες υπ’ όψιν το άρθρ. 3 παρ. 2, 3 του Ν.Δ. 243/1969 «περί βελτιώσεως και προστασίας της αμπελουργικής παραγωγής», δι’ ου αντικατεστάθησαν αι διατάξεις των Α.Ν. 859/1937 και 1192/1938, αποφασίζομεν: 1.Από της δημοσιεύσεως της παρούσης και επί πενταετίαν αναστέλλεται η επέκτασις των υφισταμένων αμπελώνων ποικιλίας Μοσχάτο άσπρο, εν τη Νήσω Σάμω, είτε δια φυτεύσεως νέων εκτάσεων είτε δι’ εμβολιασμού αμπελώνων ετέρων ποικιλιών δι’ εμβολίων της ποικιλίας ταύτης. 2.Η ανασύστασις γεγηρακότων αμπελώνων της ποικιλίας Μοσχάτο άσπρο εν Σάμω, επιτρέπεται εις τον αυτόν ή άλλον καταλληλότερον αγρόν, κατόπιν αδείας της Δ/νσεως Γεωργίας Ν. Σάμου χορηγουμένης κατόπιν αυτοψίας αρμοδίου Γεωπόνου. 3.Η επέκτασις αμελώνων ετέρων, πλην του Μοσχάτου, ποικιλιών επιτρέπεται εν τη Νήσω Σάμω κατόπιν αδείας της Δ/νσεως Γεωργία Ν.Σάμου, χορηγουμένης δια τας επιτρεπομένας ποικιλίας, Ρητινό, Φωκιανό, Κολοκυθάτο και CARDINAL και εφ’ όσον ήθελον εγκατασταθή εκτός ζώνης καλλιεργείας του Μοσχάτου. 